Metodický list

Aktivita: Poznávanie, triedenie a význam zeleniny/ovocia;

Ciele aktivity: 

· Poznávať a pomenovať základné druhy zeleniny a ovocia. 
· Triediť zeleninu a ovocie do dvoch skupín.
· Zdôvodniť význam zeleniny a ovocia pre človeka. 

Predmet: RKSaSZ, VLA, BIO

Ročník: prípravný, šiesty, siedmy (žiaci s autizmom a mentálnym postihnutím)

Téma: Plody našej záhrady (Zelenina a ovocie) 

Pomôcky: rôzne druhy zeleniny a ovocia, kartičky s názvami ovocia a zeleniny, obrázky ovocia a zeleniny; farebný papier, lepidlo, ceruzka. 

Príprava: Úlohou žiakov bolo priniesť nejaké ovocie a zeleninu. 

Postup: 
I. ÚVODNÁ ČASŤ
a) Organizácia hodiny: Rozloženie ovocia a zeleniny, vytvorenie ,,výstavky“. Usadenie žiakov tak, aby videli na výstavku. 
b) Frontálne opakovanie učiva - Aké ovocie a zeleninu poznáme? Čo viete o ovocí a zelenine?  

II. HLAVNÁ ČASŤ
a) V úvode sa zameriame na výživnosť zeleniny a ovocia a ich vhodnosť z hľadiska správnej životosprávy. Každé ovocie pomenujeme. Ovocie a zeleninu, ktoré žiaci nepoznajú, označíme kartičkou s názvom. Ovocie a zeleninu budeme triediť na dve skupiny. Každý kus pomenujeme, a zaradíme do správnej skupiny. 

b) Upevňovanie učiva
Na lavici máme rozloženú zeleninu a ovocie. Každý kus je označený číslom. Žiaci majú kocku s číslami. Po hodení kockou si žiak vyberie dané ovocie/zeleninu a pomenuje ju.  Potom si žiaci sadnú k lavici, na ktorej máme nakrájané ovocie a zeleninu. Každý žiak sa ponúkne. So žiakmi vedieme rozhovor o farbe, vôni a chuti ovocia a zeleniny. Žiaci hádajú názov ovocia a zeleniny podľa vzhľadu a chuti.

c) Fixovanie učiva
So žiakmi si zopakujeme čo sme robili na dnešnej hodine.  Aké ovocie sme si priniesli a ochutnali?  Prečo je dôležité jesť zeleninu a ovocie? Opýtam sa žiakov na ich obľúbené ovocie, či zeleninu a vytvoríme si koláž ,,Moja obľúbená zelenina a ovocie“.



III. [bookmark: _GoBack]ZÁVER

Zhrnutie: Zelenina a ovocie sú veľmi dôležité pre človeka. Obsahuje veľa vitamínov, ktoré sú potrebné pre zdravie. Naučili sme sa pomenovať niektoré druhy zeleniny: (paradajka, zemiak, uhorka, cibuľa, paprika, reďkovka) a tiež ovocia: (hrozno, jablko, hruška, banán, jahoda, čerešňa;) Ovocie a zeleninu sme poznávali podľa chuti a vôni a priraďovali do správnej skupiny. 



